Bhakti Marga Slovensko

Gurudžího narodeniny
2024-06-16 10:00 - 15:00 (Europe/Bratislava) | Chrám Šrí Šrí Rádhá Dajajutája Krišna, Levice, Slovenská republika
Srdečne pozývame všetkých oddaných nasledovníkov a priaznivcov Paramahamsu Vishwanandu na oslavu Jeho narodenín. Tento deň je oslavou radosti z Gurudžího manifestácie. Gurudží je pre nás symbolom múdrosti, lásky a duchovného vedenia. Jeho prítomnosť v našich životoch prináša svetlo a inšpiráciu, a preto túto oslavu vnímame ako výnimočnú príležitosť prejaviť Mu vďačnosť a oddanosť.
Prečo prísť práve na oslavu Gurudžího narodenín? Toto je čas prežiť jedinečné momenty spojenia s božskou energiou, prečistiť svoju myseľ a pripraviť si cestu pre nové požehnania a duchovný rast. Oslava Gurudžího narodenín nie je len o uctievaní nášho Majstra, ale aj o budovaní silnej sanghy. Tu sa môžete podeliť o svoje skúsenosti, počúvať príbehy iných a spoločne sa navzájom inšpirovať na ceste duchovného rozvoja.
Pridajte sa k nám na oslavu Gurudžího narodenín a zažite okamihy plné duchovnej hĺbky, lásky a oddanosti. Nech sa vaše srdce naplní radosťou a vaše životy budú preniknuté bohatstvom Gurudžího múdrosti a lásky. Tešíme sa na vás a na spoločné prežitie tohto zázračného dňa.
Program:
Guru-púdžá
Rádhá-Krišna-púdžá
Jagňa
Obed
Satsang
Viac informácií:
Radhi
chram@bhaktimarga.sk
+421 948 109 927

Bratislavská sangha
2024-06-20 17:00 - 22:00, 2024-06-27 17:00 - 22:00, 2024-07-04 17:00 - 22:00, 2024-07-11 17:00 - 22:00, 2024-07-18 17:00 - 22:00, 2024-07-25 17:00 - 22:00, 2024-08-01 17:00 - 22:00, 2024-08-08 17:00 - 22:00 and 4 more dates | Chillout Garden, Gunduličova 4, Bratislava
„Ak chcete duchovne rásť, buďte v spoločnosti sattvických ľudí, sanghy.“ – Paramahamsa Vishwananda
Na ceste Bhakti Marga vždy nájdete priateľa a podporu. V Bratislave sa pravidelne stretáva komunita ľudí, s ktorými sa môžete spojiť a stať sa jej súčasťou.
Kontaktná osoba:
Nandagopaldas
Ján Krupčík
j.krupcik@gmail.com
+421 944 256 333

Mahá OM Chanting
2024-06-22 17:30 - 20:00 | Stredisko kultúry, Vajnorská 21, Bratislava - Nové Mesto, Slovenská republika
Milí priatelia,
srdečne vás pozývame na MAHÁ OM CHANTING do veľkej sály Strediska kultúry v Bratislave – Novom Meste.
OM Chanting podporuje vnútorný mier, mentálnu jasnosť, emocionálnu slobodu a fyzické zdravie. Keď spieva mantru óm väčšie množstvo ľudí, má to veľký pozitívny efekt na našu planétu a ľudstvo. Vibrácie vytvorené OM Chantingom sa šíria do vzdialenosti 2 km. Vytvárajú harmonické a pokojné prostredie a jednotu medzi ľuďmi a prírodou.
OM Chanting môžete zažiť pravidelne v Bratislave aj v iných mestách na Slovensku aj celom svete.
Nájdi svoj OM Chantingový kruh
„Mahá“ znamená veľký. Zažite silu zvuku óm v takomto väčšom počte ľudí prostredníctvom vlastnej skúsenosti.
PROGRAM:
17.30 hod. Registrácia
18.00 hod. MAHÁ OM CHANTING
20.00 hod. Ukončenie programu
Mahá OM Chanting je bezplatná udalosť, no vaše príspevky sú veľmi vítané. Pomôžu nám zaplatiť prenájom priestorov a podporovať šírenie OM Chantingu.
CHCEM PRISPIEŤ
Tešíme sa na vás 🙏💗🌍🕉
Kontakt:
Gayeshvari
omchanting@bhaktimarga.sk
+421 948 503 403

Vzdelávanie
2024-06-24 20:00 - 21:00 | Levice – Dom služieb, Poľná 6, Levice, 93405
Milí oddaní, nasledovníci a priaznivci,
Srdečne vás pozývame vzdelávať sa pod vedením učiteľov BM Academy na témy hinduizmu, vaišnavizmu, svätých písiem a mnoho iných dôležitých tém, ktoré sa zídu na vašej duchovnej ceste.
Pre tých z vás, ktorí sa nemôžu zúčastniť osobne ponúkame online vysielanie. Pripojiť sa môžete v uvedenom čase a následne každý pondelok párneho týždňa v rovnakom čase tu:
Join Zoom Meeting
https://us06web.zoom.us/j/81129644360
Meeting ID: 811 2964 4360
Nie je nutné mať žiadne poznatky v daných oblastiach vopred a vítaní sú taktiež aj ľudia, ktorí majú už poznatky, môžeme diskutovať viac do hĺbky.
Tešíme sa na každého účastníka, ktorý má chuť dozvedieť sa niečo viac!

Spoločné cvičenie Atma Kriya Yogy
2024-06-30 10:00 - 11:30, 2024-07-28 10:00 - 11:30, 2024-09-01 10:00 - 11:30 | Zoom – videokonferencia | Ako sa pripojím k zoom videohovoru?
Pozývame vás na spoločné cvičenie Atma Kriya Yogy. Počas tejto aktivity sa môžeme navzájom prepojiť, zažiť lásku a hĺbku krije spoločnou online praxou.
Vrelo odporúčané skupinové cvičenie Atma Kriya Yogy, uľahčuje koncentráciu na svoju prax. Zároveň je úžasné vedieť, že rodina krijá jogínov cvičí súčasne s vami.
Zamerajte sa na lásku vo vašom vnútri a pripojte sa k nám.
Ak by ste chceli finančne podporiť Bhakti Marga Slovensko, môžete tak urobiť na účet [REDACTED]. Do poznámky prosím uveďte DAR alebo môžete príspevok odoslať cez platobnú bránu tu: https://bhaktimarga.sk/dary/financne-dary/
K online cvičeniu sa môžete pripojiť cez aplikáciu Zoom tu: https://us06web.zoom.us/j/84187032004
Meeting ID: 841 8703 2004

Kurz jednoduchej púdže
2024-07-06 10:00 - 13:00 | Levice, Levice, Levice
Podmienky zľavy
Nárok na 15 % zľavu majú:
– Študenti
– Dôchodcovia
– Nezamestnaní (celá rodina nezamestnaná)
– Osamelí rodičia
– Ďalší rodinní príslušníci, ak prídu na kurz spoločne
Nárok na 15 % zľavu sa neuplatňuje, ak má osoba primeraný príjem.
Prostredníctvom rituálu uctievania zvaného púdžá si môžeme užívať sladkosť starostlivosti o Boha, akoby sme sa starali o akúkoľvek milovanú osobu. Svoje milované božstvo kúpeme, obliekame a kŕmime jedinečným spôsobom a tým vyjadrujeme svoju lásku a užívame si posvätný čas, ktorý spolu strávime. Ak umiestnite múrtí/božstvo na svoj oltár, musíte si byť vedomí, že to nie je len socha, ale niečo oveľa, oveľa viac – najmä potom, ako bola požehnaná. Múrti je manifestáciou božstva na tomto svete. Božstvo vstúpi do sochy, aby sme Ho mohli pochopiť našou obmedzenou mysľou. Takýmto spôsobom sa jednoduchšie prepojíme s Bohom. Tento spôsob prepojenia a vybudovania si trvalého vzťahu s formou božstva je na duchovnej ceste veľmi silný a dôležitý.
Duchovná cesta je najmä cestou zažívania, a to vo forme tvorenia osobného vzťahu s Najvyšším. Jeden z efektívnych spôsobov ako si prehlbovať spoločný vzťah je práve púdžá. Počas tohto rituálu zapájame všetky zmysly. Oči sa pozerajú na božstvo, nos cíti vôňu parfumu či vonných tyčiniek, uši počujú mušľu, zvonec i mantry. Naše ústa ochutnávajú požehnané jedlo, bez ktorého by náš obrad nebol kompletný. A v neposlednom rade sa dotýkame svojho milovaného božstva. Takýmto spôsobom zamestnáme svoju myseľ a o to jednoduchšie môžeme ponoriť svoju myseľ do budovania svojho vzťahu s Bohom. Myseľ má dostatok podnetov, aby sa sústredila na púdžu namiesto vyrušujúcich myšlienok.
Púdžá prináša nielen transformáciu vedomia a taktiež nám pomáha zbaviť sa svojej negativity, aby sme boli schopní dostať a zvládnuť viac LÁSKY, ktorú nám náš Gurudév/Ištadéva neustále dáva.
KONTAKTY
Registrácia, platba, informácie o mieste konania
Ranganayaki
registracia@bhaktimarga.sk
Obsah kurzu, pripojenie na online kurz – asistent učiteľa
Devakinandana Dasi
ritualy@bhaktimarga.sk
+421 904 947 805

OM Chanting workshop
2024-07-07 10:00 - 12:00 | Zoom – videokonferencia | Ako sa pripojím k zoom videohovoru?
Podmienky zľavy
Nárok na 15 % zľavu majú:
– Študenti
– Dôchodcovia
– Nezamestnaní (celá rodina nezamestnaná)
– Osamelí rodičia
– Ďalší rodinní príslušníci, ak prídu na kurz spoločne
Nárok na 15 % zľavu sa neuplatňuje, ak má osoba primeraný príjem.
OM Chanting je skupinové cvičenie, ktoré využíva transformačnú silu zvuku óm na aktiváciu samouzdravujúceho potenciálu účastníkov a transformuje negatívnu energiu na pozitívnu.
Workshop vám pomôže zistiť, čo sa deje počas OM Chantingu a tým sa doň hlbšie ponoriť. OM Chanting je jedinou verejne dostupnou technikou Atma Kriya Yogy. Na workshope sa naučíte viesť krásnu meditáciu pre Matku Zem. Dozviete sa viac o samotnej vibrácii óm. Oboznámite sa s fungovaním a pravidlami OM Chantingu, ako aj s možnosťou stať sa organizátormi svojho vlastného OM Chantingového kruhu.
OBSAH WORKSHOPU
– Základné informácie a vedomosti o OM Chantingu
– Organizačné pokyny
– Kvalifikácia na získanie titulu OM Chanting organizátor
Ak ste sa OM Chantingu ešte nezúčastnili, informácie o OM Chantingu a OM Chantingových kruhoch nájdete tu: Čo je OM Chanting
KONTAKTY
Registrácia, platba, informácie o mieste konania
Ranganayaki
registracia@bhaktimarga.sk
Kurz vedie
Upendra
+421 940 773 203
upendra@bhaktimarga.sk

Čantovanie – Uddhava – drahý priateľ Krišnu, online
2024-07-14 16:00 - 19:00 | Zoom – videokonferencia | Ako sa pripojím k zoom videohovoru?
Srdečne vás pozývame na ďalší kurz zo série Hari bhakta sangha. Témou tohto kurz bude Uddhava – drahý priateľ Krišnu. Uddhava je inšpirujúcou postavou na ceste bhakti, je známy ako bratranec, drahý priateľ a oddaný pána Krišnu. Bol považovaný za veľmi múdreho a učeného. Uddhava je často spomínaný v Šrímad Bhágavatame, kde vystupuje ako dôverník a radca Krišnu. Jeho oddanosť k pánovi Krišnovi bola nesmierna, a preto ho Pán Krišna poslal do Vrindávanu, aby preniesol Krišnovým milovaným gopím posolstvo a útechu v čase, keď bol Pán Krišna preč. Čo sa tam naučil, zaskočilo nielen jeho. Uddhava je často oslavovaný za svoju hlbokú duchovnú múdrosť a oddanosť, ktorá je príkladom pre všetkých oddaných Pána Krišnu.
úroveň 2 – mierne pokročilý alebo horlivý začiatočník
KONTAKTY
Registrácia, platba
Ranganayaki
registracia@bhaktimarga.sk
Obsah kurzu, informácie o mieste a priebehu kurzu
Devakinandana Dasi
+421 904 947 805
ritualy@bhaktimarga.sk

Guru Gítá - čítanie
2024-07-15 20:30 - 21:15, 2024-07-22 20:30 - 21:15, 2024-07-29 20:30 - 21:15, 2024-08-05 20:30 - 21:15 | Zoom – videokonferencia | Ako sa pripojím k zoom videohovoru?
Pri príležitosti najväčšej udalosti roka v ášrame Shree Peetha Nilaya, ktorou bude už o pár týždňov 14 dňový výklad Guru Gíty majstrom Paramahamsom Vishwanandom, sme pre vás pripravili sériu online stretnutí čítania tohto nádherného Svätého Písma, klenotu v starobylej Skanda Puráne, ktorý skúma základný vzťah medzi guruom a žiakom..
Čítanie bude prebiehať v sanskrite a v slovenčine, verš po verši, ktorým vás prevedú Ujjvala a Upendra.
Stretneme sa online 4 krát za sebou vždy v pondelok o 20:30.
Prvé čítanie vás čaká už 15.7.2024.
ZOOM link:
Join Zoom Meeting
https://us06web.zoom.us/j/89794594020
Meeting ID: 897 9459 4020

Gurupúrnimá
2024-07-21 10:00 - 15:00 | Chrám Šrí Šrí Rádhá Dajajutája Krišna, Levice, Slovenská republika
Srdečne pozývame všetkých oddaných nasledovníkov a priaznivcov Bhakti Margy na oslavu Gurupúrnimá, jedného z najvýznamnejších sviatkov hinduizmu a Bhakti Margy. Gurupúrnimá je udalosť, kedy oslavujeme prítomnosť a prácu guruov na svete, ich múdrosť, lásku a duchovné vedenie.
Prečo je práve tento sviatok taký dôležitý? V hinduizme zohráva guru dôležitú úlohu, sprevádza nás na ceste duchovného rozvoja. Jeho prítomnosť a vedenie nám ukazujú cestu k duchovnej realizácii a poznaniu. Gurupúrnimá je čas, kedy si pripomíname dar múdrosti a nezištného vedenia, ktoré nás vedie na ceste ku skutočnému pochopeniu seba a našej dharmy. Tento sviatok nie je len o uctení si Gurudžího, ale aj o spoločnom budovaní silnej sanghy, duchovného spoločenstva. Je to čas pre nás, aby sme sa spolu zjednotili, zdieľali svoje skúsenosti, počúvali príbehy a inšpirovali sa na našej spoločnej ceste k duchovnému rastu.
Pridajte sa k nám na oslavu Gurupúrnimá a zažite okamihy plné duchovnej hĺbky, lásky a oddanosti. Nech sa vaše srdce naplní radosťou a vaše životy budú žiariť múdrosťou a nekonečnou láskou, ktorú nám Gurudží dáva. Tešíme sa na vás a na spoločné prežitie tohto duchovného a výnimočného sviatku.
Program:
Guru-púdžá
Rádhá-Krišna-púdžá
Jagňa
Obed
Satsang
Viac informácií:
Radhi
chram@bhaktimarga.sk
+421 948 109 927

Kurz jagne
2024-08-10 09:00 - 12:00 | Levice, Levice, Levice
Podmienky zľavy
Nárok na 15 % zľavu majú:
– Študenti
– Dôchodcovia
– Nezamestnaní (celá rodina nezamestnaná)
– Osamelí rodičia
– Ďalší rodinní príslušníci, ak prídu na kurz spoločne
Nárok na 15 % zľavu sa neuplatňuje, ak má osoba primeraný príjem.
Jagňa je tradičný hinduistický rituál, ktorý sa praktizuje v Indii už po tisícročia. Je to obrad alebo modlitba, ktorá sa vykonáva s cieľom budovania si vzťahu s Bohom a uctievania. Prináša do života požehnanie a prosperitu.
Pri jagni sa zvyčajne používajú rôzne druhy materiálov, ako napríklad obilie, strukoviny, bylinky, kvety, vonné tyčinky, ovocie a iné predmety symbolizujúce rôzne božské vlastnosti. Jagňa má viacero účelov a výhod. Jej cieľom je posilňovať duchovné spojenie s božstvom a pomáhať dosiahnuť vnútorný pokoj a harmóniu. Taktiež sa verí, že prináša požehnanie a ochranu, a pomáha odstraňovať negatívne energie a prekážky zo života. Ľudia často ju vykonávajú aj ako vďačnosť božstvu za starostlivosť a lásku.
V širšom kontexte je jagňa považovaná aj za spoločenský rituál, pretože môže byť vykonávaná nielen jednotlivcami, ale aj rodinami, komunitami alebo dedinami. Týmto spôsobom sa zdôrazňuje dôležitosť spoločného duchovného života a podpora zdravého a harmonického vzťahu medzi ľuďmi.
Študenti kurzu jagne sa zoznámia s rôznymi aspektmi tohto rituálu. Budú sa učiť o správnych postupoch, príprave a význame jednotlivých krokov. Tiež sa dozvedia o význame jednotlivých symbolických predmetov a ich vzťahu k hinduistickej kozmológii a filozofii. Študenti sa tiež naučia mantry a mudry (symbolické gestá), ktoré sa používajú počas rituálu.
Okrem praktických aspektov budú študenti kurzu jagne tiež preskúmavať duchovný a filozofický význam tohto rituálu. Budú sa venovať významu obetovania, posvätnosti obradu a úlohe modlitby a oddanej služby v hinduistickom náboženstve.
Naučiť sa a praktizovať jagňu prináša mnoho výhod. Okrem získania hlbokej osobnej skúsenosti a pripojenia k Bohu, môže pomôcť aj pri získavaní vnútornej sily, disciplíny a vytrvalosti. Tiež môže prispieť k rozvoju súcitu, vďačnosti a vnímania jednoty so všetkým živým.
Kurz je vyučovaný zrozumiteľným spôsobom tak, aby ste vedeli ihneď doma sami začať robiť obrad. Súčasťou kurzu je detailný manuál, v ktorom nájdete krok za krokom návod ako postupovať. Zároveň dostanete audio nahrávky mantier a video záznam.
POŽIADAVKY NA ABSOLVOVANIE KURZU JAGNE:
– absolvovanie kurzu abhišékamu
– praktizovanie abhišékamu minimálne 3 mesiace
POŽIADAVKY NA VYKONÁVANIE JAGNE:
– vlastný púdžá set a náčinie predstavené počas kurzu (dostupné v Bhakti Shope)
KONTAKTY
Registrácia, platba, informácie o mieste konania
Ranganayaki
registracia@bhaktimarga.sk
Obsah kurzu, pripojenie na online kurz – asistent učiteľa
Devakinandana Dasi
ritualy@bhaktimarga.sk
+421 904 947 805

Krišna džanmáštamí
2024-08-31 10:00 - 15:00 | Chrám Šrí Šrí Rádhá Dajajutája Krišna, Levice, Slovenská republika
Krišna džanmáštamí je jedným z najvýznamnejších náboženských sviatkov oslavujúcich narodenie Pána Krišnu. Tento sviatok sa koná každoročne a je veľmi dôležitou súčasťou tradície Bhakti Margy.
Prečo oslavujeme Krišna džanmáštamí? Prvým a najdôležitejším je uctievanie a pripomínanie si narodenia Pána Krišnu, ktorý je považovaný za výnimočnú a duchovne významnú bytosť. Taktiež sa oslavuje ako výraz vďačnosti a oddanosti voči Pánovi Krišnovi a Jeho životnému odkazu a filozofii. Stretávanie sa pri oslave Krišna džanmáštamí je tiež dôležitou súčasťou tohto sviatku. Ľudia sa zhromažďujú v chrámoch, domoch alebo spoločných priestoroch, aby sa spoločne modlili, oslavovali a rozprávali príbehy spojené s životom a učením Pána Krišnu. Stretávajú sa rodiny, priatelia a komunity, aby sa spoločne potešili a prehĺbili svoje duchovné spojenie.
Oslava Krišna džanmáštamí je plná rôznych rituálov a aktivít. Mnoho ľudí pripravuje špeciálne jedlá a sladkosti, ktoré obľubuje Pán Krišna. V mnohých indických chrámoch nájdete v tento deň symbolické postavy dieťaťa Krišnu v jasličkách a ľudia mu vyjadrujú úctu a oddanosť. Spievajú sa mantry a kírtan (duchovné piesne), súčasťou je aj tanec a príbehy z Krišnovho života, či už prerozprávané, alebo zahrané vo forme divadla.
Oslava Krišna džanmáštamí je príležitosť naučiť sa viac o Pánovi Krišnovi, filozofii a životnom štýle, prehĺbiť si vzťahy v sanghe a zažiť radosť a pokoj, ktorý prináša oddanosť Pánu Krišnovi.
Program:
Guru-púdžá
Rádhá-Krišna-púdžá
Jagňa
Obed
Satsang
Viac informácií:
Radhi
chram@bhaktimarga.sk
+421 948 109 927

Čantovanie - Túžba gópí
2024-09-07 16:00 - 19:00 | Zoom – videokonferencia | Ako sa pripojím k zoom videohovoru?
Srdečne vás pozývame na ďalší kurz z cyklu Hari bhakta sangha. Témou tohto kurzu bude Túžba gópí – nádherný príbeh o tom, ako gópí túžili po Pánovi Krišnovi. Gópí sú symbolom najhlbšej oddanosti a lásky k Pánovi Krišnovi, ktoré presahujú všetky hranice a prekážky. Sú známe svojou nekonečnou láskou a túžbou po Pánovi Krišnovi, ktorá bola taká intenzívna, že prekonala všetky svetské náklonnosti a obmedzenia. Ich príbeh je často oslavovaný v Šrímad Bhágavatame, kde sa popisuje ich hlboká duchovná oddanosť a nezlomná túžba po spojení s Pánom Krišnom. Túžba gópí je príkladom čistej a nesebeckej lásky, ktorá je inšpiráciou pre všetkých oddaných. Počas tohto kurzu sa hlbšie ponoríme do príbehu gópí, ich vzťahu s Pánom Krišnom. Pridajte sa k nám a prehĺbte svoje porozumenie a oddanosť prostredníctvom tejto úžasnej témy.
Tešíme sa na vás na kurze, kde spolu preskúmame krásu a hĺbku túžby gópí po Pánovi Krišnovi a necháme sa inšpirovať ich príkladom pre náš vlastný duchovný rast.
z cyklu Hari bhakta sangha
úroveň 1 – začiatočník
KONTAKTY
Registrácia, platba
Ranganayaki
registracia@bhaktimarga.sk
Obsah kurzu, informácie o mieste a priebehu kurzu
Devakinandana Dasi
+421 904 947 805
ritualy@bhaktimarga.sk

Kurz jednoduchej púdže
2024-09-08 10:00 - 12:30 | Trnava, Pasáž Aurora, Štefánikova 5,, Trnava, Slovakia (Slovak Republic)
